CELEX: 32012B0570
Language: el
Date: 2012-05-10 00:00:00
Title: 2012/570/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Ασφάλειας της Αεροπορίας για το οικονομικό έτος 2010

17.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 286/175
            
         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Ασφάλειας της Αεροπορίας για το οικονομικό έτος 2010
   (2012/570/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τους τελικούς ετήσιους λογαριασμούς του Ευρωπαϊκού Οργανισμού Ασφάλειας της Αεροπορίας για το οικονομικό έτος 2010,
            
         
               —
            
            
               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού Ασφάλειας της Αεροπορίας για το οικονομικό έτος 2010, συνοδευόμενη από τις απαντήσεις του Οργανισμού (1),
            
         
               —
            
            
               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 — C7-0051/2012),
            
         
               —
            
            
               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
            
         
               —
            
            
               έχοντας υπόψη τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου (3) για την ίδρυση του Ευρωπαϊκού Οργανισμού Ασφάλειας της Αεροπορίας, και ιδίως το άρθρο 60,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
            
         
               —
            
            
               έχοντας υπόψη το άρθρο 77 και το παράρτημα VI του Κανονισμού του,
            
         
               —
            
            
               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0124/2012),
            
         
               1.
            
            
               χορηγεί απαλλαγή στον εκτελεστικό διευθυντή του Ευρωπαϊκού Οργανισμού Ασφάλειας της Αεροπορίας όσον αφορά την εκτέλεση του προϋπολογισμού του Οργανισμού για το οικονομικό έτος 2010·
            
         
               2.
            
            
               εκθέτει τις παρατηρήσεις του στο ψήφισμα που ακολουθεί·
            
         
               3.
            
            
               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον εκτελεστικό διευθυντή του Ευρωπαϊκού Οργανισμού Ασφάλειας της Αεροπορίας, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).
            
         
      
         
            Ο Πρόεδρος
         
         Martin SCHULZ
      
      
         
            Ο Γενικός Γραμματέας
         
         Klaus WELLE
      
   
   
      (1)  ΕΕ C 366 της 15.12.2011, σ. 21.
   
      (2)  ΕΕ L 248 της 16.9.2002, σ. 1.
   
      (3)  ΕΕ L 79 της 19.3.2008, σ. 1.
   
      (4)  ΕΕ L 357 της 31.12.2002, σ. 72.
   ΠΑΡΑΡΤΗΜΑ
   
      ΣΥΣΤΑΣΕΙΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΤΑ ΠΡΟΗΓΟΥΜΕΝΑ ΕΤΗ
   
   
               Ευρωπαϊκός Οργανισμός Ασφάλειας της Αεροπορίας
            
            
               2006
            
            
               2007
            
            
               2008
            
            
               2009
            
         
               Επιδόσεις
            
            
               ο Οργανισμός πρέπει να ελέγχει προσεκτικά τη συνέπεια των προβλέψεων δαπανών: το σύστημα ανάλυσης του κόστους του Οργανισμού καταδεικνύει δαπάνες 48 000 000 EUR έναντι εσόδων περίπου 35 000 000 EUR· ανεπαρκής προγραμματισμός
            
            
               ο Οργανισμός πρέπει να ελέγχει προσεκτικά τη συνέπεια των προβλέψεων δαπανών που πρόκειται να υποβληθούν προς έγκριση από την αρμόδια για τον προϋπολογισμό αρχή
            
            
               
                           —
                        
                        
                           καλεί τον Οργανισμό να προβεί σε διαχρονική ανάλυση των δραστηριοτήτων αυτού του έτους και των προηγούμενων ετών
                        
                     
                           —
                        
                        
                           καλεί τον Οργανισμό να καθορίσει στόχους SMART και δείκτες RACER
                        
                     
                           —
                        
                        
                           καλεί τον Οργανισμό να εφαρμόσει διάγραμμα Gantt
                        
                     
            
               
                           —
                        
                        
                           καλεί τον Οργανισμό να καθορίσει στόχους SMART και δείκτες RACER
                        
                     
                           —
                        
                        
                           καλεί τον Οργανισμό να εξετάσει το ενδεχόμενο εφαρμογής διαγράμματος Gantt στον προγραμματισμό κάθε επιχειρησιακής δραστηριότητάς του, προκειμένου να φαίνεται αμέσως πόσος χρόνος αφιερώνεται σε κάθε δραστηριότητα
                        
                     
                           —
                        
                        
                           παροτρύνει τον Οργανισμό να καθιερώσει σύστημα κατάρτισης του επιχειρησιακού προϋπολογισμού βάσει δραστηριοτήτων, προκειμένου να υπάρχει σαφής συσχέτιση του προγράμματος εργασίας με τις δημοσιονομικές προβλέψεις και να σημειωθεί βελτίωση στην παρακολούθηση των επιδόσεων και την κατάρτιση σχετικών εκθέσεων
                        
                     
                           —
                        
                        
                           καλεί τον Οργανισμό να παραθέσει συγκριτικά στοιχεία για τα αποτελέσματα που επιτεύχθηκαν κατά το οικονομικό έτος που αφορά τη χορήγηση απαλλαγής και κατά το προηγούμενο οικονομικό έτος
                        
                     
         
               Κανονισμός για τα τέλη και τα δικαιώματα
            
            
               ά.α.
            
            
               ο Οργανισμός δεν θα πρέπει να συγχέει τον παλαιό κανονισμό για τα εισπραττόμενα τέλη με τον νέο
            
            
               
                           —
                        
                        
                           ζητεί από τον Οργανισμό να καθιερώσει σύστημα εποπτείας των έργων πιστοποίησης
                        
                     
                           —
                        
                        
                           καλεί τον Οργανισμό να υποβάλει λεπτομερές σχέδιο για να διασφαλίσει ότι το σύστημα των ετήσιων κατ’ αποκοπή τελών δεν θα δημιουργήσει έσοδα τα οποία να είναι σημαντικά υψηλότερα από το πραγματικό κόστος των υπηρεσιών που παρασχέθηκαν
                        
                     
            
               
                           —
                        
                        
                           ζητεί και πάλι από τον Οργανισμό να βελτιώσει το σύστημα εποπτείας για τα έργα πιστοποίησης, προκειμένου να διασφαλίζεται καθ’ όλη τη διάρκεια του έργου ότι τα εισπραττόμενα τέλη δεν θα αποκλίνουν σημαντικά από το πραγματικό κόστος
                        
                     
                           —
                        
                        
                           καλεί τον Οργανισμό, να εκτιμήσει σωστά, για την κατάρτιση των δημοσιονομικών καταστάσεων του 2010, την αύξηση των δαπανών σε σχέση με τη διαχείριση καθηκόντων πιστοποίησης που ανατίθενται σε εθνικές αεροπορικές αρχές
                        
                     
         
               Μεταφορές πιστώσεων / θέματα περί συμβάσεων
            
            
               δεν τηρήθηκε αυστηρά η αρχή της ετήσιας διάρκειας του προϋπολογισμού: κατά παράβαση του δημοσιονομικού του κανονισμού, ο Οργανισμός χρησιμοποίησε μόνο μη διαχωριζόμενες πιστώσεις που είχαν μεταφερθεί από το 2005, παρά το γεγονός ότι διέθετε επαρκείς πιστώσεις για το 2006
            
            
               θέματα διαφάνειας ως προς τα κριτήρια επιλογής και τη μέθοδο χρηματοοικονομικής αξιολόγησης
            
            
               
                           —
                        
                        
                           καλεί τον Οργανισμό να διορθώσει το σύστημα σχεδιασμού των πόρων του που οφείλονται στη διαδικασία υπογραφής της σύμβασης (καλεί τον Οργανισμό να υποβάλει πολύ πιο ρεαλιστικές προβλέψεις στην Επιτροπή και στο Κοινοβούλιο για το επόμενο έτος)
                        
                     
                           —
                        
                        
                           καλεί την Επιτροπή να διερευνήσει τις δυνατότητες για πλήρη εφαρμογή της αρχής της διατήρησης ταμειακών διαθεσίμων προκειμένου να διασφαλίσει ότι τα ταμειακά διαθέσιμα του Οργανισμού είναι όσο το δυνατόν χαμηλότερα
                        
                     
            
               
                           —
                        
                        
                           ο Οργανισμός μετέφερε στο 2010 πιστώσεις σημαντικού ύψους, που προορίζονταν για επιχειρησιακές δαπάνες (65 % από τον τίτλο III, επιχειρησιακές δραστηριότητες· το ποσοστό πιστώσεων υποχρεώσεων που μεταφέρθηκαν ανέρχεται σε 13 %)
                        
                     
                           —
                        
                        
                           ζητεί να γίνεται ακριβέστερα και πιο έγκαιρα η διαχείριση των συμβάσεων και να υποβληθούν πολύ περισσότερο ρεαλιστικές προβλέψεις στο Κοινοβούλιο και την Επιτροπή για το προσεχές οικονομικό έτος
                        
                     
                           —
                        
                        
                           ζητεί να επισυνάπτεται στον προϋπολογισμό κάθε οικονομικού έτους ειδική έκθεση για το δημοσιονομικό πλεόνασμα που μεταφέρεται από προηγούμενα έτη, όπου θα διευκρινίζεται για ποιο λόγο δεν χρησιμοποιήθηκαν οι συγκεκριμένες πιστώσεις και με ποιο τρόπο και πότε θα χρησιμοποιηθούν
                        
                     
         
               Ανθρώπινοι πόροι
            
            
               ά.α.
            
            
               καλεί τον Οργανισμό να βελτιώσει τα συστήματα πρόσληψης και σχεδιασμού των πόρων
            
            
               καλεί τον Οργανισμό να βελτιώσει τα συστήματα πρόσληψης και σχεδιασμού των πόρων
            
            
               
                           —
                        
                        
                           σημειώνει ανεπάρκειες στις διαδικασίες επιλογής προσωπικού που υπονομεύουν τη διαφάνεια αυτών των διαδικασιών. Το Ελεγκτικό Συνέδριο αναφέρει ότι οι αποφάσεις των επιτροπών επιλογής προσωπικού ήταν ανεπαρκώς αιτιολογημένες και τεκμηριωμένες, δεδομένου δεν είχε καθοριστεί εκ των προτέρων η ελάχιστη βαθμολογία που έπρεπε να συγκεντρώνουν οι υποψήφιοι προκειμένου να κληθούν σε συνέντευξη ή για την εγγραφή τους στον εφεδρικό πίνακα επιτυχόντων και δεν υπήρχαν πρακτικά
                        
                     
                           —
                        
                        
                           καλεί τον Οργανισμό να ενημερώσει την αρμόδια για την απαλλαγή αρχή σχετικά με τις ενέργειες στις οποίες προέβη προκειμένου να αντιμετωπίσει την κατάσταση αυτή και να καταστήσει διαφανέστερες τις διαδικασίες επιλογής των ειδικών και του προσωπικού του
                        
                     
         
               Εσωτερικός έλεγχος
            
            
               ο Οργανισμός δεν έχει εφαρμόσει ακόμη ένα αποτελεσματικό σύστημα διεκδίκησης απαιτήσεων, που να προβλέπει ενδεχομένως τόκους υπερημερίας
            
            
               ά.α.
            
            
               καλεί τον Οργανισμό να λάβει μέτρα για να εφαρμόσει τις 13 (2 θεωρούνται αποφασιστικής σημασίας) από τις 28 συστάσεις της Υπηρεσίας Εσωτερικού Ελέγχου → δηλαδή οι συστάσεις αφορούν τη δημοσιονομική αβεβαιότητα, την απουσία ανάλυσης κινδύνου, την απουσία πολιτικής για την αξιολόγηση και τις προαγωγές, τη διαδικασία διαχωρισμού και την έλλειψη διαδικασίας για την καταγραφή των εξαιρέσεων των οποίων έχει λήξει η διάρκεια
            
            
               αναγνωρίζει ότι από το 2006 ο Οργανισμός έχει ακολουθήσει 20 από τις 26 συστάσεις της Υπηρεσίας Εσωτερικού Ελέγχου (IAS)
            
          ---documentbreak--- 
   
               17.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 286/176
            
         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   το οποίο περιέχει τις παρατηρήσεις οι οποίες αποτελούν αναπόσπαστο τμήμα της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Ασφάλειας της Αεροπορίας για το οικονομικό έτος 2010
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τους τελικούς ετήσιους λογαριασμούς του Ευρωπαϊκού Οργανισμού Ασφάλειας της Αεροπορίας για το οικονομικό έτος 2010,
            
         
               —
            
            
               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού Ασφάλειας της Αεροπορίας για το οικονομικό έτος 2010, συνοδευόμενη από τις απαντήσεις του Οργανισμού (1),
            
         
               —
            
            
               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 — C7-0051/2012),
            
         
               —
            
            
               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
            
         
               —
            
            
               έχοντας υπόψη τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου (3) για την ίδρυση του Ευρωπαϊκού Οργανισμού Ασφάλειας της Αεροπορίας, και ιδίως το άρθρο 60,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
            
         
               —
            
            
               έχοντας υπόψη το άρθρο 77 και το παράρτημα VI του Κανονισμού του,
            
         
               —
            
            
               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0124/2012),
            
         
               Α.
            
            
               λαμβάνοντας υπόψη ότι το Ελεγκτικό Συνέδριο αναφέρει ότι αποκόμισε εύλογη βεβαιότητα ότι οι ετήσιοι λογαριασμοί του Ευρωπαϊκού Οργανισμού Ασφάλειας της Αεροπορίας για το οικονομικό έτος 2010 είναι αξιόπιστοι και ότι οι υποκείμενες πράξεις είναι νόμιμες και κανονικές,
            
         
               Β.
            
            
               λαμβάνοντας υπόψη ότι στις 10 Μαΐου 2011 το Κοινοβούλιο χορήγησε απαλλαγή στον εκτελεστικό διευθυντή του Ευρωπαϊκού Οργανισμού Ασφάλειας της Αεροπορίας όσον αφορά την εκτέλεση του προϋπολογισμού του για το οικονομικό έτος 2009 (5), στο δε συνοδευτικό ψήφισμα της απόφασης περί απαλλαγής, μεταξύ άλλων:
               
                           —
                        
                        
                           παροτρύνει τον Οργανισμό να καθιερώσει σύστημα κατάρτισης του επιχειρησιακού προϋπολογισμού βάσει δραστηριοτήτων, προκειμένου να υπάρχει σαφής συσχέτιση του προγράμματος εργασίας με τις δημοσιονομικές προβλέψεις και να σημειωθεί βελτίωση στην παρακολούθηση των επιδόσεων και την κατάρτιση σχετικών εκθέσεων·
                        
                     
                           —
                        
                        
                           εφιστά την προσοχή στο γεγονός ότι και πάλι ο Οργανισμός μετέφερε στο 2010 πιστώσεις σημαντικού ύψους, που προορίζονταν για επιχειρησιακές δαπάνες·
                        
                     
                           —
                        
                        
                           ζητεί να επισυνάπτεται στον προϋπολογισμό κάθε οικονομικού έτους ειδική έκθεση για το δημοσιονομικό πλεόνασμα που μεταφέρεται από προηγούμενα έτη, όπου θα διευκρινίζεται για ποιο λόγο δεν χρησιμοποιήθηκαν οι συγκεκριμένες πιστώσεις και με ποιο τρόπο και πότε θα χρησιμοποιηθούν·
                        
                     
                           —
                        
                        
                           σημειώνει ανεπάρκειες στις διαδικασίες επιλογής προσωπικού που υπονομεύουν τη διαφάνεια αυτών των διαδικασιών·
                        
                     
         
               Γ.
            
            
               λαμβάνοντας υπόψη ότι ο Οργανισμός χρηματοδοτείται από τέλη και δικαιώματα και συνεισφορά της Ένωσης,
            
         
               Δ.
            
            
               λαμβάνοντας υπόψη ότι ο προϋπολογισμός του Οργανισμού για το οικονομικό έτος 2010 ανερχόταν σε 137 200 000 EUR σε σύγκριση με 122 200 000 EUR το 2009, γεγονός που συνιστά αύξηση κατά 12,27 %· λαμβάνοντας υπόψη ότι η συνεισφορά της Ένωσης στον προϋπολογισμό του Οργανισμού για το 2010 ανερχόταν σε 34 197 000 EUR (6), γεγονός που συνιστά αύξηση κατά 0,87 % σε σύγκριση με το 2009,
            
         
      Δημοσιονομική και χρηματοοικονομική διαχείριση
   
   
               1.
            
            
               υπενθυμίζει ότι τα δύο τρίτα του προϋπολογισμού του Οργανισμού προέρχονται από τέλη και δικαιώματα που καταβάλλει η βιομηχανία, ένα τρίτο προέρχεται από επιχορήγηση της Ένωσης και ότι η αρχική συνεισφορά της Ένωσης στον Οργανισμό για το 2010 ανερχόταν σε 32 879 000 EUR· σημειώνει, ωστόσο, ότι στο ποσό αυτό προστέθηκαν 1 318 000 EUR που προέρχονται από ανάκτηση πλεονασμάτων, με αποτέλεσμα η συνολική συνεισφορά της Ένωσης να ανέλθει σε 34 197 000 EUR·
            
         
               2.
            
            
               σημειώνει ότι, μεταξύ του 2007 και του 2010, ο προϋπολογισμός του Οργανισμού αυξήθηκε κατά 61 % από 85 200 000 EUR σε 137 200 000 EUR ενώ ο αριθμός των μελών του προσωπικού ανήλθε από 333 σε 524·
            
         
               3.
            
            
               σημειώνει ότι, σύμφωνα με το άρθρο 3 του κανονισμού (ΕΚ) αριθ. 593/2007 της Επιτροπής, της 31ης Μαΐου 2007, για τα τέλη και τα δικαιώματα που εισπράττει ο Ευρωπαϊκός Οργανισμός Ασφάλειας της Αεροπορίας (7), τα έσοδα από τέλη συνιστούν έσοδο ειδικού προορισμού που μπορεί να μεταφέρει ο Οργανισμός εφόσον δεν έχουν χρησιμοποιηθεί· σημειώνει ότι οι εισπράξεις από τη βιομηχανία ενδέχεται να αφορούν περισσότερα από ένα οικονομικά έτη· σημειώνει ότι το αποθεματικό που μπορεί να χρησιμοποιηθεί σε μεταγενέστερα έτη αναπροσαρμόζεται με βάση το υπόλοιπο του προϋπολογισμού για το έτος· σημειώνει ότι το ποσό του αποθεματικού μειώθηκε τα δύο τελευταία έτη από 29 000 000 EUR, στα τέλη του 2008, σε 21 000 000 EUR, στα τέλη του 2010·
            
         
               4.
            
            
               σημειώνει, με βάση τους τελικούς λογαριασμούς του οικονομικού έτους 2010, ότι ο Οργανισμός χρησιμοποίησε μόνο μη διαχωριζόμενες πιστώσεις, με αποτέλεσμα οι πιστώσεις ανάληψης υποχρεώσεων να είναι ίσες με τις πιστώσεις πληρωμών· σημειώνει ακόμη ότι το συνολικό ποσοστό εκτέλεσης του προϋπολογισμού για τις πιστώσεις του 2010 ανήλθε σε 99,51 %·
            
         
               5.
            
            
               ζητεί από τον Οργανισμό να λάβει επιπλέον κατάλληλα μέτρα για να αποφευχθούν ανεπάρκειες που θέτουν σε κίνδυνο τη διαφάνεια της διαδικασίας δημόσιων συμβάσεων και αντιβαίνουν στην αρχή της χρηστής δημοσιονομικής διαχείρισης·
            
         
      Λογιστική
   
   
               6.
            
            
               διαπιστώνει από τους τελικούς ετήσιους λογαριασμούς ότι το 2010 ο Οργανισμός άλλαξε το σύστημα αναγνώρισης των εσόδων του, περνώντας από μια μέθοδο με βάση το κόστος σε μια μέθοδο που βασίζεται στη γραμμική μέθοδο που προτείνει ο λογιστικός κανόνας 4 της Επιτροπής·
            
         
               7.
            
            
               αντιλαμβάνεται, με βάση τις πληροφορίες του Οργανισμού, ότι στόχος της αλλαγής ήταν η βελτίωση της ακρίβειας και της διαφάνειας όσον αφορά τον τρόπο υπολογισμού των εισπραττόμενων εσόδων και η συμμόρφωση προς τη σύσταση του Ελεγκτικού Συνεδρίου του 2009 για την εφαρμογή μιας μεθόδου που θα αντικατοπτρίζει ακριβέστερα το ποσό των εσόδων που διατίθεται σε ένα οικονομικό έτος·
            
         
               8.
            
            
               διαπιστώνει, με βάση την ετήσια έκθεση, δραστηριοτήτων του Οργανισμού ότι το σύστημα σχεδιασμού των πόρων του Οργανισμού ενισχύθηκε περαιτέρω και χρησιμοποιήθηκε συστηματικά για όλες τις χρηματοοικονομικές πράξεις και για το κλείσιμο των λογαριασμών του οικονομικού έτους·
            
         
      Διαδικασία σύναψης συμβάσεων
   
   
               9.
            
            
               διαπιστώνει, από την ετήσια έκθεση, ότι κατά τη διάρκεια του 2010 διεκπεραιώθηκαν 23 διαδικασίες για συμβάσεις μεγάλου ύψους που καλύπτουν τόσο επιχειρησιακές όσο και διοικητικές ανάγκες, ότι 20 εξ αυτών οριστικοποιήθηκαν και ότι υπογράφηκαν 29 συμβάσεις μεγάλου ύψους, αξίας περίπου 14 000 000 EUR· σημειώνει ακόμη ότι υπογράφηκαν 428 συμβάσεις με βάση τις διαδικασίες σύναψης συμβάσεων χαμηλού ύψους για συνολικό ποσό 1 650 000 EUR περίπου·
            
         
               10.
            
            
               επισημαίνει, ειδικότερα, ότι το Ελεγκτικό Συνέδριο αναφέρει ότι, για δύο μεγάλες διαδικασίες συμβάσεων, η μέθοδος αξιολόγησης δεν παρέσχε τη δυνατότητα στους προσφέροντες την πλέον συμφέρουσα προσφορά να επιτύχουν την υψηλότερη βαθμολογία όσον αφορά την τιμή· σημειώνει, με βάση στοιχεία του Οργανισμού, ότι οι δύο αυτές διαδικασίες συμβάσεων αφορούν:
               
                           —
                        
                        
                           την ανανέωση τετραετούς σύμβασης παροχής υπηρεσιών καθαρισμού ύψους 1 000 000 EUR·
                        
                     
                           —
                        
                        
                           σύμβαση-πλαίσιο τετραετούς διάρκειας κατ’ ανώτατο όριο για μελέτες σχετικά με τις απαιτήσεις και τα πρότυπα πιστοποίησης μηχανών αεροσκαφών, μέγιστης αξίας 2 500 000 EUR, για την οποία ο επιλεγείς ανάδοχος δεν είχε συμπληρώσει στην αίτησή του όλα τα στοιχεία κόστους·
                        
                     σημειώνει ότι, σύμφωνα με την απάντηση του Οργανισμού, τούτο δεν είχε αρνητικό αντίκτυπο στην έκβαση και ότι θα λάβει, ωστόσο, υπόψη τις εκτιμήσεις του Συνεδρίου, αντιμετωπίζοντας μελλοντικά τον εντοπισθέντα κίνδυνο με την επίδειξη μεγαλύτερης προσοχής στις μεθόδους οικονομικής αξιολόγησης·
            
         
      Ανθρώπινοι πόροι
   
   
               11.
            
            
               σημειώνει ότι και πάλι η αρμόδια για την απαλλαγή αρχή εντόπισε ανεπάρκειες στις διαδικασίες επιλογής προσωπικού που υπονομεύουν τη διαφάνεια αυτών των διαδικασιών· σημειώνει, από τις παρατηρήσεις του Ελεγκτικού Συνεδρίου, ότι δεν αποδείχθηκε ότι η ελάχιστη βαθμολογία που έπρεπε να συγκεντρώνουν οι υποψήφιοι, προκειμένου είτε να κληθούν σε συνέντευξη είτε να εγγραφούν στον εφεδρικό πίνακα επιτυχόντων, είχε καθοριστεί προτού αρχίσει η εξέταση των αιτήσεων· σημειώνει ότι αυτό ενδέχεται να εξυπηρετεί καταστάσεις νεποτισμού ή σύγκρουσης συμφερόντων· ζητεί να καταβληθεί κάθε προσπάθεια για να αποφευχθούν οι συγκρούσεις συμφερόντων· ζητεί από την Επιτροπή να διασφαλίζει ότι ο Οργανισμός εφαρμόζει ορθώς τους κανόνες της Ένωσης· υπογραμμίζει πόσο σημαντική είναι η διαφάνεια στη διαδικασία σύναψης δημόσιων συμβάσεων και στις διαδικασίες επιλογής προσωπικού·
            
         
               12.
            
            
               σημειώνει ότι ο Οργανισμός δεν ενημέρωσε την αρμόδια για την απαλλαγή αρχή σχετικά με τις ενέργειες στις οποίες προέβη προκειμένου να καταστήσει διαφανέστερες τις διαδικασίες επιλογής των εμπειρογνωμόνων και του προσωπικού του, όπως είχε ζητηθεί το 2009, μολονότι κατανοεί ότι το ζήτημα διευθετήθηκε το 2010, αφού το Ελεγκτικό Συνέδριο υπογράμμισε το ζήτημα για μία ακόμη φορά στην έκθεσή του· υπογραμμίζει και πάλι ότι ο αντίκτυπος των ανεπαρκειών αυτών καθίσταται ακόμη σοβαρότερος αν ληφθεί υπόψη ότι οι στόχοι του οργανισμού είναι οι εξής: έκδοση προδιαγραφών πιστοποίησης, λήψη αποφάσεων σχετικά με την αξιοπλοΐα και την περιβαλλοντική πιστοποίηση και διενέργεια επιθεωρήσεων τυποποίησης στις αρμόδιες αρχές των κρατών μελών·
            
         
               13.
            
            
               σημειώνει την απάντηση του Οργανισμού προς το Ελεγκτικό Συνέδριο ότι οι κατευθυντήριες γραμμές του για τα μέλη της επιτροπής αναφέρουν σαφώς την ελάχιστη βαθμολογία που πρέπει να έχουν εξασφαλίσει οι υποψήφιοι προκειμένου να καλούνται σε συνέντευξη (50 %) ή να περιλαμβάνονται στον εφεδρικό πίνακα επιτυχόντων (65 %), αλλά ότι διατηρεί το δικαίωμα να αποφασίζει ως προς έναν εύλογο μέγιστο αριθμό υποψηφίων που θα καλούνται σε συνέντευξη σύμφωνα με την ιεραρχία βάσει προσόντων·
            
         
               14.
            
            
               υπενθυμίζει στον Οργανισμό τη σημασία που έχει η διασφάλιση κατάλληλης εκπαίδευσης και κριτηρίων ως προς τα προσόντα για τις ομάδες επιθεωρήσεων και τους επικεφαλής ομάδων· καλεί τον Οργανισμό να λάβει συγκεκριμένα μέτρα και να τηρεί την αρμόδια για την απαλλαγή αρχή ενήμερη·
            
         
               15.
            
            
               διαπιστώνει ότι, από το 2009 έως το 2010, ο αριθμός των μελών του προσωπικού του Οργανισμού ανήλθε από 509 σε 578, συμπεριλαμβανομένων των έκτακτων και συμβασιούχων υπαλλήλων·
            
         
      Σύγκρουση συμφερόντων
   
   
               16.
            
            
               σημειώνει ότι το τεχνικό προσωπικό του Οργανισμού πρέπει να προσλαμβάνεται κατά κανόνα από τις εθνικές αρχές πολιτικής αεροπορίας και την αεροναυπηγική βιομηχανία· κατανοεί ότι τα μέλη του προσωπικού πρέπει να διαθέτουν επαρκή και επίκαιρη τεχνική εργασιακή εμπειρία στον κλάδο της αεροπορίας για να μπορούν να φέρουν εις πέρας τον τεχνικό έλεγχο των εγγράφων πιστοποίησης ώστε να κατοχυρώνεται το κατάλληλο επίπεδο ασφάλειας της αεροπορίας, όπως επιτάσσει η ισχύουσα νομοθεσία της Ένωσης· ανησυχεί, ωστόσο, διότι η κατάσταση αυτή θα μπορούσε να προκαλέσει συγκρούσεις συμφερόντων σε περίπτωση που ένα μέλος του προσωπικού που έχει προσληφθεί από κατασκευαστή αεροσκαφών εργάζεται και λαμβάνει αποφάσεις στον Οργανισμό σχετικά με την πιστοποίηση αεροσκάφους που χρησιμοποιούσε στην εργασία του υπό την ιδιότητα του υπαλλήλου του κατασκευαστή, εφόσον αυτό δεν γίνει αντιληπτό και δεν υπάρξει ο κατάλληλος χειρισμός του θέματος· αναγνωρίζει, ωστόσο, ότι ο Οργανισμός έχει καθιερώσει μια διαδικασία πιστοποίησης που διασφαλίζει την αμεροληψία της διαδικασίας λήψης αποφάσεων μέσω της συλλογικότητας στις τεχνικές αξιολογήσεις και στην ίδια τη διαδικασία λήψης αποφάσεων· κατανοεί επίσης ότι ο Οργανισμός βρίσκεται σε διαδικασία διαμόρφωσης μιας πολιτικής στον τομέα του κώδικα συμπεριφοράς που θα καλύπτει όλο τον Οργανισμό, η οποία θα περιλαμβάνει τον εντοπισμό, την πρόληψη, την παρακολούθηση και την αντιμετώπιση των συνεπειών ενδεχόμενων περιπτώσεων σύγκρουσης συμφερόντων, πολιτική που θα βοηθήσει τον Οργανισμό να βελτιώσει περαιτέρω τον εντοπισμό και τη διαχείριση καταστάσεων σύγκρουσης συμφερόντων κατά τρόπο ώστε να μη διακυβεύεται η ασφάλεια της αεροπορίας σε καμία περίπτωση·
            
         
               17.
            
            
               καλεί τον Οργανισμό να λαμβάνει δεόντως υπόψη το επαγγελματικό ιστορικό των μελών του προσωπικού του ώστε να αποφεύγονται οι συγκρούσεις συμφερόντων· εκτιμά ότι η πολιτική του Οργανισμού για τις συγκρούσεις συμφερόντων θα πρέπει να διευκρινίσει σε ποιο βαθμό και υπό ποιες συνθήκες οι υπάλληλοι του Οργανισμού μπορούν να ασχολούνται με την πιστοποίηση ενός αεροσκάφους στο οποίο έχουν εργαστεί πριν να προσληφθούν στον Οργανισμό·
            
         
               18.
            
            
               καλεί τον Οργανισμό να υιοθετήσει αποτελεσματικές διαδικασίες για τη δέουσα αντιμετώπιση των περιπτώσεων εικαζόμενης σύγκρουσης συμφερόντων στους κόλπους του· καλεί επίσης τον Οργανισμό να δημοσιεύσει στην ιστοσελίδα του τη δήλωση συμφερόντων των εμπειρογνωμόνων του, του διοικητικού προσωπικού, των μελών του διοικητικού συμβουλίου και οιωνδήποτε άλλων ατόμων οι δραστηριότητες σχετίζονται με τη διαδικασία πιστοποίησης· επισημαίνει ότι ο Οργανισμός θα πρέπει να ακολουθεί τις κατευθυντήριες γραμμές του ΟΟΣΑ όσον αφορά τις συγκρούσεις συμφερόντων·
            
         
               19.
            
            
               λαμβανομένου υπόψη ότι ο Οργανισμός συμμετέχει σε αποφάσεις ζωτικής σημασίας για όλους τους πολίτες και ότι είναι εκτεθειμένος, λόγω της σημασίας του για τη βιομηχανία, η αρμόδια για την απαλλαγή αρχή ευελπιστεί ότι θα λάβει και θα συζητήσει τα πορίσματα και τις συστάσεις της ειδικής έκθεσης για τις καταστάσεις σύγκρουσης συμφερόντων που θα εκδώσει το Ελεγκτικό Συνέδριο πριν από τα τέλη του Ιουνίου 2012·
            
         
      Επιδόσεις
   
   
               20.
            
            
               καλεί τον Οργανισμό να εφαρμόσει περαιτέρω το υφιστάμενο σύστημα κατάρτισης του επιχειρησιακού προϋπολογισμού βάσει δραστηριοτήτων, προκειμένου να υπάρχει σαφής συσχέτιση του προγράμματος εργασίας με τις δημοσιονομικές προβλέψεις και να σημειωθεί επιπλέον βελτίωση στην παρακολούθηση των επιδόσεων και την κατάρτιση σχετικών εκθέσεων·
            
         
               21.
            
            
               καλεί τον Οργανισμό να εφαρμόζει διάγραμμα Gantt στον προγραμματισμό κάθε επιχειρησιακής δραστηριότητάς του, όπου είναι σκόπιμο· τονίζει επίσης ότι είναι σημαντικό να καθορίσει ο Οργανισμός στόχους SMART και δείκτες RACER στον προγραμματισμό του, όπως πράττει από το 2008 στο ετήσιο πρόγραμμα εργασίας του και στην ετήσια έκθεση δραστηριοτήτων του·
            
         
      Εσωτερικός έλεγχος
   
   
               22.
            
            
               σημειώνει, με βάση την ετήσια έκθεση δραστηριοτήτων του, ότι ο Οργανισμός εδραίωσε το 2010 το ολοκληρωμένο σύστημα διαχείρισής του (IMS) περιλαμβανομένης της αντίληψης περί «εσωτερικού ελέγχου», που αποσκοπεί στη διασφάλιση του ορθού μετριασμού των κινδύνων, προκειμένου να βελτιωθεί η ικανότητα του Οργανισμού να επιτύχει τους στόχους στους τομείς των επιχειρήσεων, της ποιότητας, της συμμόρφωσης ή των δημοσιονομικών·
            
         
               23.
            
            
               σημειώνει ότι, τον Δεκέμβριο του 2010, το ολοκληρωμένο σύστημα διαχείρισης του Οργανισμού έλαβε πιστοποίηση βάσει του διεθνώς αναγνωρισμένου προτύπου διαχείρισης της ποιότητας ISO 9001: 2008·
            
         
      Διαδικασία επιθεωρήσεων τυποποίησης
   
   
               24.
            
            
               καλεί τον Οργανισμό να βελτιώσει περαιτέρω την τεκμηρίωση του σχεδιασμού και του προγραμματισμού των επιθεωρήσεων· υπενθυμίζει στον Οργανισμό τη σημασία που έχουν η τεκμηρίωση της αξιολόγησης κινδύνου και τα κριτήρια που χρησιμοποιεί για να καθορίσει τον σχεδιασμό των επιθεωρήσεών του προκειμένου να αιτιολογήσει την εσωτερική του διαδικασία λήψης αποφάσεων για περιπτώσεις στις οποίες οι υφιστάμενες ανεπάρκειες επηρεάζουν την ασφάλεια των πολιτών της Ένωσης·
            
         
               25.
            
            
               καλεί επιπλέον τον Οργανισμό να βελτιώσει περαιτέρω την αποτελεσματικότητά του στη διαχείριση βασικών προβλημάτων ασφάλειας με την:
               
                           —
                        
                        
                           παρακολούθηση της ενημέρωσης·
                        
                     
                           —
                        
                        
                           μείωση της διάρκειας των χρονοδιαγραμμάτων υποβολής εκθέσεων και εφαρμογής·
                        
                     
                           —
                        
                        
                           τεκμηρίωση της διαδικασίας λήψης αποφάσεων μεταξύ του Οργανισμού και της Επιτροπής·
                        
                     
                           —
                        
                        
                           κατάλληλη άμβλυνση των κινδύνων δυνητικής σύγκρουσης συμφερόντων·
                        
                     
         
               26.
            
            
               καλεί επιπλέον τον Οργανισμό να διαχωρίζει, να παρακολουθεί και να δίνει συνέχεια στα συμπεράσματα των επιθεωρήσεών του που χαρακτηρίζονται ως «Παρατηρήσεις»· λαμβάνει υπό σημείωση ότι ο Οργανισμός έχει αναπτύξει μια διαδικασία λειτουργίας για τον προσδιορισμό των συμπερασμάτων αυτών και για την κοινοποίησή τους στην Επιτροπή· καλεί, ως εκ τούτου, τον Οργανισμό να ενημερώσει την αρμόδια για την απαλλαγή αρχή για τα μέτρα που ελήφθησαν σχετικά·
            
         
      Εσωτερικός έλεγχος
   
   
               27.
            
            
               διαπιστώνει ότι διάφορες «πολύ σημαντικές» συστάσεις της Υπηρεσίας Εσωτερικού Ελέγχου με στόχο τη μείωση των εναπομενόντων κινδύνων στον Οργανισμό παραμένουν σε εκκρεμότητα και ότι εξετάζονται επί του παρόντος από την Υπηρεσία Εσωτερικού Ελέγχου·
            
         
               28.
            
            
               σημειώνει ειδικότερα ότι το 2010 η Υπηρεσία Εσωτερικού Ελέγχου διενήργησε έλεγχο σχετικά με τη διαδικασία επιθεώρησης της τυποποίησης, για να αξιολογήσει, και να παράσχει ανεξάρτητη σχετική διασφάλιση, το σύστημα εσωτερικού ελέγχου που σχετίζεται με τη διαδικασία επιθεώρησης της τυποποίησης στον Οργανισμό, σκοπός του οποίου είναι η παρακολούθηση της εφαρμογής των συναφών κανονισμών της Ένωσης από τις εθνικές αρχές πολιτικής αεροπορίας και η υποβολή εκθέσεων στην Επιτροπή· σημειώνει επίσης ότι ο Οργανισμός έχει ήδη διαμορφώσει σχέδιο διορθωτικής δράσης για το οποίο έχει συμφωνήσει η Υπηρεσία Εσωτερικού Ελέγχου και έχει ήδη παράσχει στην Υπηρεσία Εσωτερικού Ελέγχου προς εξέταση στοιχεία για την εφαρμογή των εν λόγω συστάσεων των παραγράφων 25 έως 27 της παρούσας έκθεσης·
            
         
               29.
            
            
               καλεί, στο θέμα αυτό, τον Οργανισμό να εντείνει:
               
                           —
                        
                        
                           την τεκμηρίωση των εκτιμήσεων κινδύνου μετά τα ετήσια προγράμματα επιθεώρησης και την επίσκεψη επιθεώρησης,
                        
                     
                           —
                        
                        
                           τη βελτίωση της παρακολούθησης και της υποβολής στοιχείων για τις σημαντικές ανεπάρκειες που δημιουργούν προβλήματα στην ασφάλεια,
                        
                     
                           —
                        
                        
                           την εξασφάλιση συνέχειας και την παρακολούθηση των παρατηρήσεών του μετά τις επισκέψεις επιθεώρησης·
                        
                     
         
               30.
            
            
               επισύρει την προσοχή στις συστάσεις από προηγούμενες εκθέσεις απαλλαγής, όπως ορίζονται στο παράρτημα που επισυνάπτεται στο παρόν ψήφισμα·
            
         
               31.
            
            
               παραπέμπει, όσον αφορά τις άλλες παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 10ης Μαΐου 2012 (8) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.
            
         
      (1)  ΕΕ C 366 της 15.12.2011, σ. 21.
   
      (2)  ΕΕ L 248 της 16.9.2002, σ. 1.
   
      (3)  ΕΕ L 79 της 19.3.2008, σ. 1.
   
      (4)  ΕΕ L 357 της 31.12.2002, σ. 72.
   
      (5)  ΕΕ L 250 της 27.9.2011, σ. 140.
   
      (6)  ΕΕ L 64 της 12.3.2010, σ. 613.
   
      (7)  ΕΕ L 140 της 1.6.2007, σ. 3.
   
      (8)  Κείμενα που εγκρίθηκαν, P7_ΤΑ(2012)0164 (βλέπε σελίδα 388 της παρούσας Επίσημης Εφημερίδας).